|  |
| --- |
| Hallingkær I/S  v. Morten Winther  Krølhuse 2  4800 Nykøbing F.  CVR nr. 34003971 |

|  |
| --- |
| 18. juni 2024 |

|  |
| --- |
| Guldborgsund Kommune  Center for Teknik & Miljø  Natur & Miljø  Parkvej 37  4800 Nykøbing F.  www.guldborgsund.dk  Sagsbehandler:  Mette Wolthers  Tlf +45 5473 1991  landbrug@guldborgsund.dk  Cvr nr. 29 18 85 99  TELEFONTIDER  MAN – ONS KL. 9.00 – 11.00  TORS KL. 14.00 – 16.00  FRE KL. 9.00 – 11.00 |

# Følgebrev til Miljøtilladelse

Guldborgsund Kommune har den 9. april 2024 modtaget ansøgning om miljøgodkendelse til eksisterende svinebesætning på ejendommen Krølhuse 2, 4800 Nykøbing F.

Der er søgt om at komme over på stipladsmodellen, hvor der gives større fleksibilitet i dyreholdet, da det er produktionsarealet der bliver godkendt og ikke antal dyr. Dyrevelfærdsreglerne skal altid overholdes.

Ansøgningen er fremsendt via Miljøstyrelsens elektroniske ansøgningssystem, husdyrgodkendelse.dk og har skema nr. 244845. Det er version 1. af skemaet, som har dannet grundlag for miljøgodkendelsen.

**Afgørelse**

I henhold til § 16 a i lov om husdyrbrug og anvendelse af gødning m.v. har Guldborgsund Kommune besluttet at meddele miljøgodkendelse til det ansøgte. Vilkårene og de grundlæggende vurderinger fremgår af vedlagte miljøgodkendelse.

**Offentliggørelse**

Afgørelsen offentliggøres den 18. juli 2024 på Miljøstyrelsens hjemmeside for Digital Miljø Administration, DMA.mst.dk.

**Klagevejledning**

Afgørelsen kan påklages til Miljø- og Fødevareklagenævnet.

Hvis der indgives klage over afgørelsen fra anden side, vil du og din eventuelle konsulent blive orienteret herom.

Klagefrist

Klagefristen er 4 uger fra den dag, afgørelsen er meddelt ansøger og offentliggjort på DMA (Digital MiljøAdministration) link: <https://dma.mst.dk/>. Ved offentlig bekendtgørelse regnes fristen altid fra bekendtgørelsen.

En eventuel klage skal være korrekt indgivet via Klageportalen og tilgængelig for Guldborgsund kommune i Klageportalen senest den 15. august 2024.

Hvem kan klage

Afgørelser kan påklages af ansøger, klageberettigede myndigheder og organisationer samt enhver, der har en væsentlig individuel interesse i sagens udfald jf. husdyrbruglovens §§ 84-87.

Hvordan klager man

Klage skal ske ved brug af digital selvbetjening til Miljø- og Fødevareklagenævnet via Klageportalen på ét af følgende links <https://naevneneshus.dk/start-din-klage/miljoe-og-foedevareklagenaevnet>, <https://www.borger.dk/> eller <https://indberet.virk.dk/>. Søg efter ”Klageportal” ved brug af de to sidstnævnte links. Endvidere skal efterfølgende kommunikation om klagesagen ske via Klageportalen.

Klagen sendes gennem Klageportalen automatisk til den myndighed, der har truffet afgørelsen.

Miljø- og Fødevareklagenævnet skal som udgangspunkt afviser en klage, der ikke er indgivet via digital selvbetjening på Klageportalen. Nævnet kan dog undlade at afvise en klage, hvis der er særlige forhold, der berettiger fritagelse for brug af digital Klageportal.

Hvis du ønsker at blive fritaget for at bruge Klageportalen, skal du sende en begrundet anmodning til Guldborgsund Kommune, på mail: landbrug@guldborgsund.dk, telefon 5473 1991 indenfor telefontiderne:

Man-onsdag 9.00 – 11.00

Torsdag 14.00 – 16.00

Fredag 9.00 – 11.00

eller ved at sende et brev til Guldborgsund Kommune, Center for teknik og Miljø, Parkvej 37, 4800 Nykøbing F.

Kommunen videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Husk at søge i meget god tid, så ansøgningen kan nå at blive behandlet inden klagefristen udløber.

Klagegebyr

Når du klager skal du betale et klagegebyr, før at klagen betragtes som korrekt indgivet. Gebyret er på 900 kr. for privatpersoner og 1.800 kr. for virksomheder, organisationer og offentlige myndigheder. Du betaler gebyret med betalingskort i Klageportalen i forbindelse med oprettelse af klagen. Du kan finde yderligere vejledning om gebyrordningen på Klageportalen på følgende link: <https://naevneneshus.dk/start-din-klage/miljoe-og-foedevareklagenaevnet>.

Virkning af at der klages

Klage over afgørelsen har ikke opsættende virkning, medmindre klagemyndigheden (Miljø- og Fødevareklagenævnet) bestemmer andet. Dette betyder, at afgørelsen kan udnyttes, og ikke behøver at afvente en afgørelsen i klagenævnet. Udnyttelse af påklaget afgørelse er for ejers egen regning og risiko.

Eventuel domstolsprøvelse

Fristen for et eventuelt søgsmål ved domstolene er 6 måneder efter at afgørelsen er meddelt. Er afgørelsen offentligt bekendtgjort, regnes fristen fra bekendtgørelsen.

**Spørgsmål**

Har du spørgsmål til denne afgørelse eller miljøtilladelsen, er du velkommen til at kontakte mig på tlf. 5473 1991 indenfor ovenstående tlf. tider eller på E-mail landbrug@guldborgsund.dk.

| Med venlig hilsen |  |
| --- | --- |
| Mette Wolthers  Teknikumingeniør |  |

Kopi til:

* Sundhedsstyrelsen, Embedslægeinstitutionen Sjælland, via E-mail: [sjl@sst.dk](mailto:sjl@sst.dk)
* Det Økologiske Råd, via E-mail: [husdyr@ecocouncil.dk](mailto:husdyr@ecocouncil.dk)
* Danmarks Naturfredningsforening, via E-mail: [dnguldborgsund-sager@dn.dk](mailto:dnguldborgsund-sager@dn.dk)
* Dansk Ornitologisk Forening, via E-mail: [natur@dof.dk](mailto:natur@dof.dk)
* DOF Storstrøm, via E-mail: og [kontakt@dofstor.dk](mailto:kontakt@dofstor.dk)
* Konsulent Jakob Altenborg, Miljø og Natur, via E-mail [jakob@miljoeog](mailto:afr@agrovi.dk) natur.dk

Guldborgsund Kommune er underlagt Persondataforordningen. Vi skal derfor give dig en række oplysninger om vores behandling af personoplysninger og dine rettigheder som registreret. Du kan læse mere herom på [www.guldborgsund.dk/oplysningspligten](https://www.guldborgsund.dk/oplysningspligten). I fysiske breve er indholdet vedlagt.